# VÁLLALKOZÁSI KERETSZERZŐDÉS

vízmérők javítására, felújítására, hitelesítésére

mely létrejött egyrészről a **KISKUNSÁGI Víziközmű-Szolgáltató Kft.**

székhelye: H-6400 Kiskunhalas, Kőrösi út 5. sz.

képviseli: Mátyus Zoltán ügyvezető igazgató

cégjegyzék száma: Cg.03-09-126654

adószáma: 24688886-2-03

statisztikai számjele: 24688886-3600-113-03

bankszámlaszáma: 11732064-20050461-00000000

mint ***Megrendelő,***

másrészről a **….**

székhelye: H-….

képviseli: …

cégjegyzék száma: …

adószáma: …

statisztikai számjele: …

bankszámlaszáma: …

mint ***Vállalkozó,*** együttesen mint ***Felek*** között a mai napon, alulírott helyen, alábbi tárgyban és feltételekkel.

1. **Szerződés tárgya**

**Vízmérők javítása, felújítása, hitelesítése**

* 1. A ***Megrendelő*** megrendeli, a ***Vállalkozó*** pedig elvállalja a Megrendelő egyedi megbízása alapján különféle méretű és típusú vízmérők javítását, felújítását, átalakítását, hitelesítését és az ehhez kapcsolódó munkálatok elvégzését a válalkozó székhelyén.
	2. Vállalkozó kijelenti, hogy mint a jelen Keretszerződés teljesítéséhez kellő szakismerettel és tapasztalattal rendelkező cég, birtokában van a kivitelezéshez szükséges tudásnak, szakembernek és eszköznek. Kijelenti továbbá azt is, hogy pontos tudomása van az egyes megrendelések alapján történő kivitelezésnél irányadó jogszabályi és hatósági előírásokról.

A Vállalkozó a vállalt munkákat az érvényes gyártóművi, szakmai előírások, OMH szabályzatok, valamint a HE 6/1-2021 előírásai alapján végzi el.

* 1. Megrendelő nyilatkozza, hogy a jelen Keretszerződés megkötésére a Magyar Energetikai és Közmű-szabályozási Hivatal által kiadott … számú, a víziközmű-szolgáltatásról szóló 2011. évi CCIX. tv. (Vksztv.) 45.§-ában meghatározott engedélye (a továbbiakban: Engedély) alapján kerül sor. Megrendelő kijelenti, hogy a Keretszerződés tartalma megfelel az engedélyben foglaltaknak.
1. **Vállalkozói díj**
	1. Felek a vállalkozói díjat az egyedi megrendelések alapján az alábbiak szerint állapítják meg:

|  |  |
| --- | --- |
| Vízmérő típusa és mérete | Vállalkozói díj (HUF) / darab |
|  | javítás | hitelesítés |
| NA13 |  |  |
| NA20 |  |  |
| NA25 |  |  |
| NA30 |  |  |
| NA40 |  |  |
| NA50 |  |  |
| NA80 |  |  |
| NA100 |  |  |
| NA150 |  |  |
| 20/50 kombi mérő |  |  |
| 20/80 kombi mérő |  |  |
| 20/100 kombi mérő |  |  |
| 40/150 kombi mérő |  |  |

A vállalkozói díj nettó összegben értendő, a vállalkozó a számlában az ÁFA összegének felszámítására jogosult.

* 1. **Felek rögzítik, hogy a 2.1. pont szerinti díjak magukban foglalják a javítással / átalakítással / felújítással, valamint a hitelesítéssel kapcsolatos valamennyi költséget.**
	2. A Felek megállapodnak, hogy a Vállalkozó az egyes vízmérők javításáról, hitelesítéséről és a vállalkozói díj összegéről **teljesítésigazolás birtokában - a tényleges teljesített megrendelések alapján – hetente egy gyűjtőszámlát bocsát ki.** A gyűjtőszámla kibocsátásnak részleteit a keretszerződés mellékletét képező megállapodás tartalmazza.
	3. A Megrendelő a díjat a **számla kiállítását követő 30 napon belül** köteles megfizetni a Vállalkozó bankszámlájára történő utalással. A vállalkozási díj akkor tekintendő kiegyenlítettnek, amikor azt a Vállalkozó számláján jóváírták.
	4. **A Megrendelő a számlát visszautasítja, ha az a 2.3. pontban foglaltaktól eltérő tartalommal vagy a 2.3. pont szerinti megállapodásban rögzített időponttól eltérő időpontban kerül kiállításra.**
	5. A Megrendelő fizetési késedelme esetén a Vállalkozó a mindenkori Ptk.-ban szereplő mértékű kamatot számolja fel késedelmi kamatként.
1. **A kivitelezés helye és ideje**
	1. A Megrendelő a vízmérőket a saját ütemterve szerinti időszakonként és darabszám-megosztásban a Vállalkozóval előzetesen egyeztett időpontban szállítja be a Vállalkozó székhelyére.
	2. A munkavégzés helye: **a Vállalkozó székhelye.**
	3. A Vállalkozó a kivitelezést határidőben teljesíti, amennyiben a javított / felújított és hitelesített vízmérő átadása az egyedi megrendelésben foglalt teljesítési határidőben megtörténik.
	4. A Megrendelő az átvételt kizárólag olyan hiba vagy hiányosság esetén jogosult megtagadni, amely a rendeltetésszerű használatot akadályozza. A hiba vagy hiányosság elhárításáig a Megrendelő jogosult a vállalkozási díj arányos részét visszatartani.
	5. A Feleknek a szerződés teljesítése során a jognyilatkozat tételére jogosult képviselői:

**Megrendelő részéről:**

|  |  |
| --- | --- |
| Név: | Mátyus Zoltán |
| Cím: | 6400 Kiskunhalas, Kőrösi út 5. |
| E-mail: | kiskunviz@kiskunviz.hu  |
| Telefon: | + 36 20 9421 622 |

**Vállalkozó részéről:**

|  |  |
| --- | --- |
| Név: |  |
| Cím: |  |
| Telefon: |  |

1. **Egyéb rendelkezések**
	1. A kivitelezésért a kárveszélyt az átadás-átvétel időpontjáig a Vállalkozó viseli. A kárveszély az átadás-átvétellel száll át a Megrendelőre.
	2. Vállalkozó kizárólag a vonatkozó szabványoknak megfelelő I. osztályú minőségű anyagokat jogosult felhasználni a kivitelezés során.
	3. Vállalkozó a Keretszerződésből eredő kötelezettségeinek teljesítése érdekében alvállalkozót, továbbá egyéb közreműködőt nem jogosult igénybe venni.
	4. A Vállalkozó vállalja, hogy a javításra / átalakításra visszavezethető hibás mérőket (a mérő áll, folyik, stb.) díjtalanul kicseréli.
	5. Vállalkozó kijelenti, hogy a nemzeti vagyonról szóló 2011. évi CXCVI. tv. 3.§ (1) bekezdés ba) pontja szerint átlátható gazdálkodó szervezetnek minősül.
	6. A Felek a Keretszerződés teljesítése során kölcsönösen együttműködve kötelesek eljárni, és kötelesek egymást minden olyan körülményről haladéktalanul tájékoztatni, amely a kivitelezést bármilyen módon befolyásolhatja.
	7. A Megrendelő jogosult a Vállalkozó jelen Keretszerződésben vállalt tevékenységét bármikor ellenőrizni, arra észrevételt tenni.
	8. A felek mentesülnek a Keretszerződésből fakadó kötelezettségeik nem-, vagy részleges nem-teljesítésével kapcsolatos felelősség alól, ha az a szerződés hatályának beálltát követően felmerülő, előre nem látható elháríthatatlan erő következménye (vis maior). A vis maior helyzet bekövetkezéséről és megszűnéséről szerződő felek egymást haladéktalanul értesítik, és a megszűnést követően mindent megtesznek a szerződésszerű teljesítés érdekében.
	9. Amennyiben a vállalás teljesítését illetően a Felek között vita merül fel, mindketten kötelezik magukat arra, hogy a felmerült problémákat előzetesen, egyeztető megbeszélés keretén belül vitatják meg és rendezik.
	10. Amennyiben a Megrendelő a vállalás teljesítésével szemben az egyeztető megbeszélés után továbbra is kifogással él, jogosult a Keretszerződést azonnali hatállyal írásban felbontani.
	11. A felek a Keretszerződést bármelyik fél legalább 60 nappal előre történő kezdeményezésére közös akarattal kizárólag írásban módosíthatják.
	12. Jelen Keretszerződés **2023. január 1. napjától 2023. december 31. napjáig** hatályos.
	13. A Felek rögzítik, hogy az Európai Parlament és a Tanács 2016/679 Rendelete (GDPR rendelet) 6. Cikk (1) bekezdés b) pontjára figyelemmel a Keretszerződésben meghatározott természetes személyek adatait a Keretszerződés teljesítéséhez szükséges mértékben, a Keretszerződés időtartama alatt a hatályos adatvédelmi rendelkezéseknek megfelelően kezelik.
	14. A szerződő felek jelen szerződést, mint akaratukkal mindenben megegyezőt, értelmezés után, jóváhagyólag aláírták.

|  |  |
| --- | --- |
| Kiskunhalas, 2022. |  |
|  |  |
| …………………………….. | …………………………….. |
| *Mátyus Zoltán ügyvezető igazgató**Kiskunsági Víziközmű-Szolgáltató Kft.**Megrendelő* | *…**….* *Vállalkozó*  |